Diari Oficial de la Generalitat Valenciana


Sumari del DOGV 8377, del 06-09-2018 (2018/8235)

RESOLUCIÓ d'1 d'agost de 2018, de la Conselleria d'Hisenda i Model Econòmic, per la qual s'accepta la cessió gratuïta de l'immoble siti en carretera de Nules, 26, de Borriana, realitzada per l'Ajuntament del dit municipi per a destinar-lo a centre de salut.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8377

Data del DOGV
:   06-09-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/8235


Data del document
:   01-08-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ d'1 d'agost de 2018, de la Conselleria d'Hisenda i Model Econòmic, per la qual s'accepta la cessió gratuïta de l'immoble siti en carretera de Nules, 26, de Borriana, realitzada per l'Ajuntament del dit municipi per a destinar-lo a centre de salut. [2018/8235]  
Per mitjà del Decret 68/1998, de 26 de maig, del Consell, es va acceptar la cessió gratuïta de la propietat de tres parcel·les amb una superfície total de 1.690 m² de superfície, síties entre la ronda de la Panderola, la carretera Nules, carrer València i carrer Mallorca, de Borriana efectuada per l'ajuntament del dit municipi mitjançant un acord plenari de 26 de febrer de 1998 per a destinar-lo a la construcció d'un centre de salut, en l'actualitat construït i en funcionament amb la denominació de Centre de Salut Borriana I.  
No obstant això no es va produir la inscripció de l'immoble en el registre de la propietat corresponent a nom de la Generalitat en existir una discrepància entre la superfície cedida i l'ocupada pel centre.  
  
L'Ajuntament de Borriana en acord plenari de 6 d'abril de 2017, esmenant el de 26 de febrer de 1998, va acordar la cessió gratuïta a la Generalitat Valenciana d'una parcel·la de la seua propietat de 2.900 m² de superfície, que ocupa l'illa delimitada per la ronda de la Panderola, la carretera Nules, carrer València i carrer Mallorca, de Borriana, per a destinar-la a centre de salut. Segons consta en l'acord esmentat l'immoble té la qualificació jurídica de patrimonial. El centre es troba construït des de 1999 segons l'informe de l'arquitecte cap del Servei d'Infraestructures de la Conselleria de Sanitat de 29 de novembre de 2010.  
  
A proposta de la Direcció General de Recursos Humans i Econòmics de la Conselleria de Sanitat Universal i Salut Pública de 7 de juliol de 2017 es van iniciar els tràmits legals oportuns per a l'acceptació de la cessió.  
L'article 44 de la Llei 14/2003, de 10 d'abril, de patrimoni de la Generalitat estableix en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat i en el punt 2 estableix que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de patrimoni estableix que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. En conseqüència, una vegada perfeccionada la cessió i acceptació, l'immoble queda automàticament afecte el servei públic sanitari i adscrit a la Conselleria de Sanitat Universal i Salut Pública, a la qual correspon la seua administració, defensa i conservació.  
  
En conseqüència, amb base en els esmentats articles de la Llei 14/2003, de 10 d'abril, de patrimoni de la Generalitat i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat realitzada per l'Ajuntament de Borriana de la parcel·la de la seua propietat de 2.900 m² de superfície, sítia en la localitat esmentada, carretera de Nules 26 que limita: nord, carrer Mallorca; sud, ronda Panderola; est, carretera de Nules i oest carrer València,  
Consta inscrita en el Registre de la Propietat de Nules 1 al tom 2068, llibre 10838, foli 41, finca 60306, inscripció 1a.  
Referència cadastral: 7927414QQ2104N8509DJ  
La parcel·la s'accepta lliure de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament de Borriana s'efectua amb la condició de destinar l'immoble a un centre de salut.  
  
Tercer  
L'immoble acceptat, haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servei públic sanitari i adscrit a la Conselleria de Sanitat Universal i Salut Pública a la qual correspon les competències demanials sobre aquest, inclosa la seua administració, defensa i conservació, i inscriure's a nom de la Generalitat en el Registre de la Propietat i en el Cadastre.  
  
  
Quart  
Notificar la present resolució a l'Ajuntament cedent i procedir a la seua publicació en el Diari Oficial de la Generalitat Valenciana, en compliment del que disposa l'article 44 de la Llei 14/2003, de 10 d'abril, de patrimoni de la Generalitat.  
  
Contra el present acte, que és definitiu en via administrativa, es podrà interposar un recurs contenciós administratiu en el termini de dos mesos comptats a partir de l'endemà de la notificació, davant del jutjat contenciós administratiu, de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà interposar un recurs potestatiu de reposició, en el termini d'un mes comptat a partir de l'endemà de la notificació, davant de l'òrgan que va dictar l'acte, de conformitat amb el que estableix l'article 123 de la Llei 39/2015, d'1 d'octubre, del procediment administratiu comú de les administracions públiques, sense perjudici que se'n puga exercitar qualsevol altre que s'estime procedent.  
  
València, 1 d'agost de 2018.- El conseller d'Hisenda i Model Econòmic: Vicent Soler i Marco.